Oplaaiende branden in Deurnese Peel weer onder controle – Deurne Media Groep
Post Tags - 112, brandweer, Deurnese Peel, mariapeel, natuurbrand Private kleuterskole wat VKO aanbied mag heropen - Solidariteit WêreldSolidariteit Wêreld
Tuis › Nuuskantoor › Private kleuterskole wat VKO aanbied mag heropen
Verklarings wat vroeër vandeesweek deur die minister van maatskaplike ontwikkeling se departement uitgereik is, het groot onsekerheid meegebring aangaande die heropening van private kleuterskole in Suid-Afrika, selfs nadat die Solidariteit Skoleondersteuningsentrum (SOS), Solidariteit en Bronkieland Kleuterskaool die hooggeregshof in Pretoria dringend in verband hiermee genader het. Regter Fabricius het op 6 Julie ʼn bevel teen die minister van maatskaplike ontwikkeling toegestaan en beslis dat VKO-kleuterskole (graad R en jonger) onmiddellik mag oopmaak indien hulle dit veilig kan doen.
That it is declared that, in terms of the amendment to the Regulations issued by the Second Respondent in terms of section 27(2) of the Disaster Management Act, No 57 of 2002, and published in the Government Gazette on 28 May 2020 (the Alert Level 3 Regulations), all private pre-school institutions offering Early Childhood Development services (Grade R and lower) are entitled to re-open immediately. – Bede 2 van die Kennisgewing van Mosie
In die verklaring wat deur die minister van maatskaplike ontwikkeling uitgereik is nadat Regter Fabricius sy uitspraak gelewer het, beweer die minister dat kleuterskole goedkeuring of sertifisering van die departement moet verkry voordat hulle mag heropen.
Volgens Anton van der Bijl, Solidariteit van Arbeidsregdienste, is dit nie waar nie. Hy sê ingevolge die hofbeslissing mag enige skool wat van mening is dat hy veilig kan oopmaak, dit doen.
Van der Bijl sê die minister se optrede in hierdie verband word deur Solidariteit as minagting van die hofuitspraak beskou, en die vakbond berei ʼn aanmaning aan die departement voor waarin vereis sal word dat die minister onmiddellik haar uitlatings moet terugtrek en skole moet toelaat om oop te maak. Hy het bygevoeg dat die minister se optrede haar aan moontlike tronkstraf blootstel, en dat Solidariteit bereid is om dit te eis, indien nodig. Die hof het sy uitspraak gelewer en die minister is nie by magte om die bepalings daarvan te minag nie
Regter Fabricius het in sy uitspraak gesê bede 2 van die Kennisgewing van Mosie word toegestaan onderworpe daaraan dat die toepaslike en/of voorgeskrewe maatreëls in plek is.
51.1 Prayer 2 of the Notice of Motion is granted subject to the appropriate and/or prescribed safety measures being in place.
Solidariteit het verskeie navrae van kleuterskole ontvang oor die hofuitspraak se bewoording en wat met “onderworpe daaraan dat die toepaslike en/of voorgeskrewe maatreëls in plek is” bedoel word.
Hierdie maatreëls kan slegs verwys na maatreëls reeds vervat in wetgewing soos die bestaande Covid-19-maatreëls wat vervat is in die bestaande Vlak 3-regulasies wat deur die minister van samewerkende regering en tradisionele sake (COGTA), en waar van toepassing ook deur die minister van indiensneming en arbeid, uitgereik is.
Solidariteit het egter ʼn goeie praktykskode vir kinders se veilige terugkeer na skole saamgestel, en daarin is waardevolle inligting oor die wyse waarop kleuterskole ʼn gesonde en veilige omgewing vir die leerders en die personeel van kleuterskole kan verseker te midde van die Covid-19-pandemie.
Die dokument kan by die volgende skakel afgelaai word: https://corona.org.za/leer-werk/
Volgens die mediaverklaring wil die departement van maatskaplike ontwikkeling maatreëls instel ingevolge die bewoording “toepaslike en/of voorgeskrewe veiligheidsmaatreëls” waaraan VKO-sentrums moet voldoen voordat hulle mag heropen. Die mediaverklaring wat deur die departement vrygestel is, bevat egter wanvoorstellings wat nie deel uitmaak van die hofbevel nie.
Ingevolge die hofbevel is alle private voorskoolse instellings wat VKO-dienste aanbied (graad R en jonger) daarop geregtig om onmiddellik te heropen, onderworpe aan die toepaslike en/ of voorgeskrewe veiligheidsmaatreëls wat ingestel moet wees.
Om te herhaal, hierdie veiligheidsmaatreëls is slegs die maatreëls wat in die bestaande regulasies en voorskrifte vervat is en wat reeds in die Staatskoerant gepubliseer is, naamlik die vereistes ten opsigte van fisieke afstand wat gehandhaaf moet word, handreinigers en die was van hande en dra van maskers.
Hierdie maatreëls moet deur die bestuur van elke onderskeie kleuterskool toegepas en aangepas word, en opvoeders moet aan die kinders riglyne in verband hiermee gee en hulle daarvolgens oriënteer.
Vorm 1, ʼn selfassesseringsvorm wat volgens die departement van maatskaplike ontwikkeling se omsendbrief gedateer 21 Junie 2020 voltooi moet word, is nie ʼn regsinstrument nie, en dit is nie ʼn maatreël wat ingevolge enige wetgewing voorgeskryf word en waaraan VKO-instellings moet voldoen nie. Hierdie maatreëls is dus nie voorvereistes waaraan voldoen moet word voordat VKO-instellings mag heropen nie, soos deur die hofbevel in die vooruitsig gestel word.
Indien enige private kleuterskool probleme met ‘n amptenaar van die departement van maatskaplike ontwikkeling ondervind, of indien enige verdere onsekerheid ontstaan, kontak asseblief die SOS of Solidariteit.